
    REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,
   INFRASTRUKTURU I ZAŠTITU  OKOLIŠA                                     
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
KLASA:UP/I 352-02/23-01/05
URBROJ: 2178-03-02/5-23-04
Slavonski Brod,  22. svibanj 2023. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 48. stavak 1., a vezano za članak 46. stavak 2. Zakona o zaštiti prirode („Narodne novine“, br. 80/13, 15/18, 14/19 i 127/19), povodom zahtjeva Općine Gornji Bogićevci OIB 89414039518, Trg  hrvatskih branitelja 1, 35429 Gornji Bogićevci, za provedbom Prethodne ocjene prihvatljivosti za ekološku mrežu Programa raspolaganja poljoprivrednim zemljištem u vlasništvu Republike Hrvatske za Općinu Gornji Bogićevci, nakon provedenog postupka, donosi

R  J  E  Š  E  NJ  E

1. Program raspolaganja poljoprivrednim zemljištem u vlasništvu Republike Hrvatske za Općinu Gornji Bogićevci,   prihvatljiv  je  za  ekološku mrežu.

1. Ovo Rješenje objavljuje se na mrežnim stranicama Brodsko-posavske županije.

O  b  r  a  z  l  o  ž  e  nj  e

Općina Gornji Bogićevci iz Gornjih Bogićevaca,  Trg hrvatskih branitelja 1, je dostavila 14. veljače 2023. god., (KLASA:945-01/23-01/10, URBROJ:2178-22-01/1-23-08), zahtjev Brodsko-posavskoj županiji, Upravnom odjelu za graditeljstvo, infrastrukturu i zaštitu okoliša,  za provedbom postupka Prethodne ocjene prihvatljivosti za ekološku mrežu za Program raspolaganja poljoprivrednim zemljištem u vlasništvu Republike Hrvatske za Općinu Gornji Bogićevci  (u daljnjem tekstu: Program). Uz zahtjev je  sukladno odredbama članka 48., stavka 2. Zakona o zaštiti prirode, dostavljen nacrt Programa.  

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode Ministarstva gospodarstva i održivog razvoja, te je utvrdio sljedeće.

Upravni odjel  je  sukladno članku 48. stavku 3. Zakona o zaštiti prirode, dopisom (KLASA: UP/I 352-02/23-01/05, URBROJ:2178-03-02/5-23-02, od  14. veljače 2023. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo je dostavilo prethodno mišljenje dana 18. svibnja 2023. god. (KLASA:352-03/23-02/235, URBROJ:517-12-2-3-2-23-2, od 17. svibnja 2023. god.), u kojem se navodi da se Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te smatraju da je Program prihvatljiv i  nije potrebno provesti Glavnu ocjenu Programa. 

Nositelj izrade Programa je Općina Gornji Bogićevci.
Obuhvat Programa odnosi se na administrativno područje Općine Gornji Bogićevci.
Razlozi za izradu Programa proizlaze iz odredbi članka 29. Zakona o poljoprivrednom zemljištu („Narodne novine“, br. 20/18). Programom će se riješiti raspolaganje poljoprivrednim zemljištem i stavljanje u funkciju proizvodnje državnog poljoprivrednog zemljišta. Osnovni cilj Programa je stvaranje uvjeta za raspolaganje poljoprivrednim zemljištem u državnom vlasništvu koje mora biti u funkciji poljoprivredne proizvodnje, uzimajući u obzir tradicijsku proizvodnju kraja i specifičnosti pojedinih poljoprivrednih površina definiranih Programom.
Programom se propisuje kako će Općina preko svojih službi i nadležnih institucija, provoditi stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem. 

Programom se utvrđuje ukupna površina poljoprivrednog zemljišta u vlasništvu Republike Hrvatske za područje općine Gornji Bogićevci, koja je prema dostavljenim podacima upisana kao poljoprivredno zemljište, te iznosi 459,1184 ha. Prema podacima o dosadašnjem raspolaganju poljoprivrednim zemljištem u vlasništvu RH na području općine su sljedeći oblici raspolaganja:  na privremenom korištenju bilo je ukupno 640,1428 ha, te za prodaju (neotplaćeno) 288,7819 ha. U privremenom korištenju je bilo uključeno poljoprivredno zemljište površine 179,9219 ha iz k.o. Donji Bogićevci, koje pripada Općini Dragalić. Izmjenama i dopunama PPUO Gornji Bogićevci, izmijenjene su granice općina te predmetno zemljište nije više predmet programa raspolaganja Općine Gornji Bogićevci.
Programom se predviđa raspolaganje poljoprivrednim zemljištem i to: za prodaju  su određene površine od 45,2936  ha, te je za zakup  određeno 413,8248 ha. Nisu planirane površine za povrat, za zakup za ribnjake,  zakup zajedničkih pašnjaka,  niti za ostale namjene. Maksimalna površina koja se na području općine može dati u zakup pojedinoj fizičkoj ili pravnoj osobi iznosi 75 ha. U Program raspolaganja su uvrštene i katastarske čestice koje imaju status javnog vodnog dobra, a u naravi se nalaze dijelom u velikim tablama, dijelom u manjim površinama, te se koriste  kao oranice, pašnjaci ili livade.

Na području  katastarskih čestica obuhvaćenih Programom, temeljem Uredbe o ekološkoj mreži i nadležnostima javnih ustanova za upravljanje područjima ekološke mreže  („Narodne novine“, br. 80/19), nalazi se područja ekološke mreže Područje očuvanja značajno za ptice (POP) HR1000004 Donja Posavina.
Katastarske čestice smještene unutar područja ekološke mreže HR1000004 Donja Posavina, velikom većinom su javno vodno dobro, a i predstavljaju obrađene površine, odnosno površine u korištenju (kao oranice),  te provedba Programa neće značajno utjecati na staništa ciljanih vrsta navedenog područja ekološke mreže.

Korištenje ostalih katastarskih čestica Programa (kao nastavak trenutnog i/ili provedba budućeg određenog načina korištenja), neće značajno utjecati na ciljane stanišne tipove i ciljane vrste navedenog područja ekološke mreže.

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih  utjecaja provedbe predmetnog Programa  na ciljeve očuvanja i cjelovitost područja ekološke mreže, uvažavajući gore navedeno mišljenje Ministarstva, ocijenjeno je kako se za Program raspolaganja poljoprivrednim zemljištem u vlasništvu Republike Hrvatske za Općinu Gornji Bogićevci, može  isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, zbog karakteristika  Programa – Programom se određuje predviđeni način raspolaganja poljoprivrednog zemljišta.  
Sukladno navedenom, riješeno je kao u izreci, te za Program nije potrebno provesti postupak Glavne ocjene.

Upravni odjel nije propisao uvjete zaštite prirode vezano za članak 48. stavak. 8. Zakona o zaštiti prirode.

Člankom 46. Zakona o zaštiti prirode, propisano je da upravno tijelo provodi prethodnu ocjenu i glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se uređuje zaštita okoliša, određena obveza strateške procjene ili ocjene o potrebi strateške procjene.
Uvidom u zaprimljenu dokumentaciju Programa, utvrđeno je da se ne planiraju zahvati iz Priloga I., II. i III. Uredbe o procjeni utjecaja zahvata na okoliš („Narodne novine“ br. 61/14 i 3/17), te slijedom razmatranja obilježja i kriterija za utvrđivanje vjerojatno značajnog utjecaja plana i programa na okoliš Priloga III. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17), ovo Upravno tijelo utvrđuje da nije obvezna provedba postupka strateške procjene utjecaja na okoliš Programa.

Nadalje, člankom 48. stavkom 5. Zakona o zaštiti prirode, propisano je da ako upravno tijelo isključi mogućnost značajnijih negativnih utjecaja strategije, plana i programa na ciljeve očuvanja i cjelovitost područja ekološke mreže, donosi rješenje da je strategija, plan ili program, prihvatljiv za ekološku mrežu.

Sukladno sa člankom 51. stavkom 2. Zakona o zaštiti prirode, ovo Rješenje se objavljuje se na mrežnoj stranici Brodsko-posavske županije (www.bpz.hr).


Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 
 
  
 
                                                                        Viša savjetnica za zaštitu prirode i okoliša
  

                                                                                          Ljiljana Curić, dipl.ing.





Dostaviti:
1. Općina Gornji Bogićevci, Trg hrvatskih branitelja 1, 35429 Gornji Bogićevci
2. Ministarstvo gospodarstva i održivog razvoja, Radnička cesta 80, 10000 Zagreb
3. Državni inspektorat, Sektor zaštite prirode, Šubićeva 29,  10000 Zagreb
4. - u spis predmeta, ovdje

